

Cubano baari avamine
Kuuba baar nüüd Tallinna kesklinnas
Meriton Grand Conference & Spa hotellis avas uksed Cubano baar. Toiduvalikus on Hispaania ja Kuuba road, lisaks ka pitsad. Jookidest on rõhk kokteilidel. Särtsakas Kuuba muusika ja särasilmsed teenindajad toovad lähemale Kuuba kadunud hiilgust ja teevad baarist mõnusa aja veetmise koha. Suveperioodil on avatud terrass.
19. juulil toimus Cubano baari avapidu. Kuubalt pärit DJ Enrique hoidis tuju üleval kogu ürituse vältel. Enrique demonstreeris sigari valmistamist ja peo lõpetuseks tehti tema juhtimisel tantsuharjutus kus pea pooltest peokülalistest julges oma tantsuoskuse proovile panna. Kuuba rumba ja salsa mix professionaalsete tantsijate esituses lisas avaüritusele lennukust ja hoogu. Meritoni kokad valmistasid hiiglasliku paella, magusaks oli Meritoni kondiitrite poolt suussulav mango tort ja õhtu lõpetas Café Fidel – Veronesi Espresso tumeda Jamaica rummiga.
Baar on avatud Iga päev 8:00 - 24.
Meriton Grand Conference & Spa hotell kuulub Meriton Hotels hotelligruppi. Hotellis on 465 kaasaegselt varustatud tuba, lisaks konverentsikeskus, vee-ja saunakeskus, Wellness Spaa ja lai valik erinevaid restorane, baare ja kohvik.
Cubano baar asub aadressil Toompuiestee 27, lisainfo on üleval ettevõtte koduleheküljel www.meritonhotels.com.

